钦定古今图书集成/明伦汇编/氏族典/第396卷 > 李德成
## 钦定古今图书集成/明伦汇编/氏族典/第396卷 > 李德成

按：《明外史李德成传》：“德成，涞水人，幼丧父。元末，德成年甫十二，随母避寇至河滨，寇骑迫母，投河死。德成
长，娶妇王氏，抟土为父母像，己与妻衔勒负鞍为马，
朝夕伏像侧。方严冬大雪，冰坚至底，德成梦母谓己
曰：‘我处冰下，寒不得出’。觉而大恸，旦与妻徒跣行三
百里，抵河滨，卧冰七日，冰果融数十丈，恍惚若见其”
母。洪武十九年举孝廉，授光禄署丞，擢尚宝司丞。二
十七年旌为“孝子。”永乐初，累迁陕西布政使，卒。